Japoni: Tjetër shpërthim në uzinën bërthamore
Operatorët vazhdojnë të hedhin ujë deti në reaktorët 1 dhe 3, në një përpjekje të fundit për t’i ftohur ata
Shpërthimi në reaktorin numër tre, që autoritetet po përpiqen me çdo kusht ta ftohin, vjen pas avarisë së rëndë që pësoi i tërë sistemi si rrjedhojë e tërmetit dhe cunamit të madh. Nishiyama Hidehiko, zyrtar i sigurisë bërthamore: tha Nishiyama Hidehiko, zyrtar i sigurisë bërthamore japoneze. Operatori i uzinës tha se nivelet e rrezatimit në reaktor ishin brenda kufijve të lejuar. Sekretari i kabinetit, Yukio Edano e përshkroi kështu incidentin: Yukio Edano, Sekretar i kabinetit Ekspertët thanë se nivelet e rrezatimit në këtë reaktor ishin shumë më të ulta se sa shifrat që e detyrojnë operatorin e uzinës t’i paraqesë një raport qeverisë. Shpërthimi ishte i ngjashëm me atë që ndodhi të shtunën në reaktorin 1 të uzinës, nga i cili u plagosën 4 punëtorë dhe u shkaktuan evakuime në masë. Agjencia japoneze për sigurinë bërthamore tha se në shpërthimin e së hënës u plagosën 11 punëtorë por ende nuk është e qartë se si ndodhën dëmtimet apo nëse ata ishin ekspozuar ndaj rrezatimit bërthamor. Ena e brendshme e reaktorit ku ndodhen shufrat bërthamore është e padëmtuar, thanë zyrtarët, duke zbutur shqetësimet për dëmet që mund t’i sjellë kjo publikut dhe mjedisit. Më shumë se 180 mijë njerëz janë evekuuar nga zona ditët e fundit dhe deri në 160 mijë vetë janë ekspozuar ndaj rrezatimit. Në të katër uzinat bërthamore të japonisë verilindore ka patur njoftime për dëmtime por rreziku më i madh ka qenë ai në uzinën Dai-ichi të Fukushimës. Operatorët nuk janë në gjendje t’i ftohin tre reaktorët e kësaj uzine si dhe tre të tjerë në një kompleks aty pranë me procedurat e zakonshme sepse tërmeti ka shkaktuar mungesa në furnizimin me energji dhe cunami ka përmbytur gjeneratorët rezervë. Operatorët vazhdojnë të hedhin ujë deti në reaktort 1 dhe 3, në një përpjekje të fundit për t’i ftohur ata. Uji i detit ka veti gërryese prandaj mund t’i bëjë reaktorët të papërdorshëm.